"Setswana Puo ya Gae (HL)/P2 11 DBE/Ngwanaitseele 2019 NSC KAROLO YA B: PADI/DITLHANGWA TSA SETSO Ditshwaelo ka kakaretso:  Go boditswe potso ya TLHAMO le DIPOTSO TSE DIKHUTSHWANE go tswa mo pading kgotsa ditlhangweng tsa setso tse di tlhaotsweng monongwaga.  Batlhatlhojwa ba tshwanetse go araba potso e le NNGWE go tswa mo pading kgotsa ditlhangweng tsa setso tse ba di ithutileng.  Fa motlhatlhojwa a itlhophetse go araba potso ya tlhamo mo KAROLONG YA B, o tshwanetse go araba dipotso tse dikhutshwane mo KAROLONG YA C.  Fa motlhatlhojwa a itlhophetse go araba dipotso tse dikhutshwane mo KAROLONG YA B, o tshwanetse go araba potso ya tlhamo mo KAROLONG YA C. PADI Araba potso e le NNGWE go tswa mo pading e o e buisitseng. POTSO 6: POTSO YA TLHAMO LEBA SEIPONE – K Kgatea Lemorago la ga Motswagauteng la go latlhwa ke mmaagwe gammogo le go mo tlhokisa lerato la motsadi ga di a ka tsa mo kgoreletsa ka gope mo go tsweleleng pele mo botshelong. Tshegetsa tlhagiso e, o ikaegile ka go atlega ga ga Motswagauteng go tswa mo pading e. Boleele jwa tlhamo ya gago e nne mafoko a a ka nnang 400–450. [25] POTSO 7: DIPOTSO TSE DIKHUTSHWANE LEBA SEIPONE – K Kgatea Buisa nopolo e e latelang, mme o arabe dipotso. NOPOLO A Matlho a ga Motswagauteng a simolola go putsaputsa dikeledi fa a tsena mo nneteng. A bolelela basadibagolo fa mmaagwe a komeditswe ke Gauteng. Le ka matlho a gagwe a mabedi a sa mo itse. Le rraagwe a ba bolelela fa go se ope mo batsofeng ba ba mo godisitseng yo o mo itseng. A senya ka go umaka leina la mosadimogolo yo o mo godisitseng. A bona 5 mosadimogolo wa Foreiborogo a thubega ka selelo. Au Kornei a mekamekana le ena. A kopa Motswagauteng go mo tlisetsa metsi le sukiri. A fuduela sukiri mo metsing, a mo nosa. Makgwafonyana a ga Motswagauteng a tswa go wela fa a utlwa Kobbie a re: 'A o rata go nthaya o re o ngwana wa ga Gokatweng … O Motswagauteng?' 10 'Ee mma, ke nna Motswagauteng.' Mosadimogolo Kobbie a ba bolelela fa Ijelele a mo diretse ka boikanyego go tswa bokgarebeng go fitlha botsofeng jwa gagwe, fa a ne a ya go godisa ngwana wa ngwana wa gagwe morago ga go tlhokafalelwa ke monna. Tlhogonyana ya moeka e ne e omaoma go bontsha fa a dumela sengwe le sengwe 15 se se buiwang ke Kobbie. Kwalololo e ileditswe Phetla"